ปลุกขาใหญ่เทรดอนุพันธ์พันธ์
เอฟไอประกาศลดค่าคอมม์ ซื้อขายมากยิ่งได้ราคาถูก
23 เม.ย. 2555

เอฟไอประกาศลดค่าคอมม์ ซื้อขายมากยิ่งได้ราคาถูก 
เอฟไอคลับ ประกาศลดค่าคอมมิชชันอนุพันธ์ให้กับขาใหญ่ ยิ่งเทรดมากยิ่งราคาถูก มีผลตั้งแต่ 1 เม.ย.ที่ผ่านมา 
นายชาญชัย กงทองลักษณ์ ประธานกรรมการชมรมผู้ประกอบธุรกิจสัญญาซื้อขายล่วงหน้า (เอฟไอคลับ) เปิดเผยว่า ทางชมรมได้มีการปรับปรุงค่าธรรมเนียมซื้อขายสัญญาซื้อขายในตลาดอนุพันธ์ (TFEX) โดยได้เพิ่มขั้นบันไดสัญญาซื้อขายของ SET50 Index Futures 
ทั้งนี้ ตั้งแต่สัญญาที่ 21–100 สัญญา จะคิดอัตราค่าธรรมเนียม 200 บาทต่อสัญญา และตั้งแต่ 101 สัญญาขึ้นไป คิดที่ 150 บาทต่อสัญญา จากเดิมระบุเพียงว่าตั้งแต่สัญญาที่ 21 ขึ้นไป คิดในอัตรา 200 บาท โดยให้มีผลตั้งแต่วันที่ 1 เม.ย.ที่ผ่านม




 
นอกจากนี้ ยังเพิ่มขั้นบันไดคอมมิชชันใน SET50 Index Option ว่าสัญญาที่ 101-500 คิดในอัตรา 40 บาทต่อสัญญา และตั้งแต่ 501 สัญญาขึ้นไป คิด 30 บาทต่อสัญญา จากเดิมระบุเพียงว่าตั้งแต่สัญญาที่ 101 ขึ้นไปคิดในอัตรา 40 บาท รวมถึงโกลด์ฟิวเจอร์ส ขนาด 50 บาท และ 10 บาท ซิลเวอร์ฟิวเจอร์ส และออยล์ฟิวเจอร์ส สำหรับ Single Stock Futures คงไว้ไม่มีการเปลี่ยนแปลง เพราะคิดในอัตรา 0.10% ของมูลค่าสัญญาอยู่แล้ว
นายชาญชัย ได้กล่าวถึงสาเหตุของการเพิ่มขั้นบันไดคอมมิชชันสำหรับสินค้า TFEX บางประเภทในครั้งนี้ เนื่องจากนำหลักการเรื่องของส่วนลดตามปริมาณซื้อขาย (วอลุมดิสเคาต์) มาใช้พิจารณา เพราะก่อนหน้านี้ผู้ลงทุนที่ลงทุน SET50 Index Futures ที่จำนวน 25 สัญญา และระดับ 100 สัญญา ถูกคิดคอมมิชชันในอัตราเดียวกัน ทางชมรมเห็นควรว่าน่าจะมีส่วนลดให้กับผู้ลงทุนที่ลงทุนในจำนวนสัญญาสูงๆ
“การลดคอมมิชชันให้กับรายใหญ่ไม่ได้มีผลจะทำให้การซื้อขายมากขึ้น เพราะการซื้อขายของผู้ลงทุนจะมากหรือน้อยขึ้นอยู่กับทิศทางตลาดมากกว่าคอมมิชชันที่ปรับตัวลดลง นอกจากนี้ผู้ลงทุนที่ซื้อขายเกิน 100 สัญญาต่อวันนั้น จำนวนรายไม่ได้สูงมาก และผู้ลงทุนส่วนใหญ่จะซื้อขายในขั้นบันไดแรกเท่านั้น” ประธานกรรมการเอฟไอคลับ กล่าว
สำหรับภาพรวมการซื้อขายของตลาดอนุพันธ์ในช่วงไตรมาสแรก ซึ่งตลาดหลักทรัพย์ได้แถลงและสรุปผลว่า มีปริมาณการซื้อขายสินค้าในตลาดอนุพันธ์เฉลี่ยต่อวัน 35,101 สัญญา เพิ่มขึ้นเกือบ 29% จากช่วงเดียวกันของปีก่อน โดยเฉพาะอย่างยิ่งออยล์ฟิวเจอร์สที่เริ่มซื้อขายในช่วงปลายปี 2554 ได้รับความสนใจเพิ่มขึ้น มีการซื้อขายเฉลี่ยต่อวันเพิ่มขึ้นจากปีก่อนเกือบ 8 เท่าตัว โดยมีปริมาณการซื้อขายเฉลี่ยต่อวัน 558 สัญญา
นักวิเคราะห์ กล่าวว่า การที่ปริมาณการซื้อขายสัญญาน้ำมันล่วงหน้าได้รับความสนใจมากขึ้น เป็นผลมาจากราคาน้ำมันที่ปรับตัวเพิ่มขึ้นอย่างต่อเนื่องจากปัญหาความขัดแย้งระหว่างสหรัฐและอิหร่าน ทำให้ผู้ที่ได้รับผลกระทบจากการปรับตัวเพิ่มขึ้นของราคาน้ำมันได้เข้ามาใช้ออยล์ฟิวเจอร์สบริหารความเสี่ยงเรื่องต้นทุน m